
GRAD ZAGREB
GRADSKA ČETVRT NOVI ZAGREB – ISTOK
	         MJESNI ODBOR „VELIKO POLJE“
	         Vijeće Mjesnog odbora „Veliko Polje“

KLASA: 024-08/23-003/1549
URBROJ: 251-13-11-9/003-23-2
Zagreb, 29. kolovoza 2023.


Z A P I S N I K


25. sjednice Vijeća Mjesnog odbora Veliko Polje, održane 29. kolovoza 2023., u prostoru Mjesne samouprave, Velikopoljska ulica 9 g, s početkom u 18:00 sati

Nazočni članovi Vijeća: Marsela Alić, Ana Marinčić, Vanja Rodić, Milenko Arapović, Marko Jukić

Nazočni članovi Gradskog ureda za mjesnu samoupravu, promet, civilnu zaštitu i sigurnost: Martina Kurić 

Predsjedava: Sukladno čl. 19., stavku 4. te članka 22. Poslovnika o radu Vijeća Mjesnog odbora, sjednicom predsjedava potpredsjednica Vijeća Mjesnog odbora Veliko Polje.

Zapisnik vodi : Martina Kurić, Gradski ured za mjesnu samoupravu, promet, civilnu zaštitu i sigurnost, Područni odsjek Novi Zagreb - istok

              Potpredsjednica Vijeća konstatira kako je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora Veliko Polje. 

            Nakon provedene rasprave Vijeće Mjesnog odbora Veliko Polje  jednoglasno  usvaja tekst zapisnika 24. sjednice VMO Veliko Polje održane 14. srpnja 2023.

Potpredsjednica Vijeća predlaže izmjenu dnevnog reda i izostavljanje točke 1. predloženog dnevnog reda: 1.	Prijedlog zaključka o razrješenju predsjednice zbog izglasavanja nepovjerenja obzirom da je istekom roka, sukladno članku 19. Poslovnika na snagu stupila ostavka Predsjednice Vijeća Mjesnog odbora Veliko Polje, gđe. Marsele Alić,  čime je Marseli Alić prestala dužnost predsjednice.
Vijećnik Milenko Arapović protivi se izmjeni dnevnog reda te traži da se donese zaključak o izglasavanju nepovjerenja predsjednici. Ukazuje na činjenicu kako je sjednica i sazvana s datumom kojim je ostavka stupila na snagu kako bi se izbjeglo izglasavanje nepovjerenja.

Potpredsjednica ukazuje kako nema osnove za izglasavanje nepovjerenja predsjednici obzirom da predsjednica više ne vrši dužnost te stavlja na glasovanje predloženu izmjenu dnevnog reda, o čemu se Vijeće sa 2 glasa ZA i 3 PROTIV nije usuglasilo.

Potpredsjednica poziva vijećnike da predlože izmjenu dnevnog reda.

Nakon provedene rasprave i konzultacija, vijećnik Milenko Arapović predlaže usvajanje dnevnog reda s prijedlozima točka dostavljenog u Pozivu, 25. srpnja 2023., o čemu se Vijeće sa 3 glasa ZA i 2 PROTIV, pozitivno usuglasilo.

Vijeće većinom glasova sa 3 ZA i 2 PROTIV prihvaća dnevni red.


DNEVNI RED:

1. Prijedlog zaključka o razrješenju predsjednice zbog izglasavanja nepovjerenja
2. Izbor novog predsjednika/ce VMO Veliko Polje – zaključak, donosi se
3. Prijedlog zaključka o razrješenju potpredsjednice zbog izglasavanja nepovjerenja
4. Izbor novog potpredsjednika/ce VMO Veliko Polje – zaključak, donosi se
5. Pitanja, prijedlozi i obavijesti.


Ad 1.	Prijedlog zaključka o razrješenju predsjednice zbog izglasavanja nepovjerenja

Članovi Vijeća primili su materijal uz poziv.
Uvodno obrazloženje iznosi Potpredsjednica Vijeća.
U raspravi sudjeluju: Ana Marinčić, Milenko Arapović, Marko Jukić i Vanja Rodić.

Vijećnik M. Arapović izražava nezadovoljstvo dosadašnjim radom bivše predsjednice te kako bivša predsjednica ne zaslužuje povjerenje. Ističe kako je bivša predsjednica dala ostavku kako bi izbjegla izglasavanje nepovjerenja te s namjerom sazvala sjednicu s datumom kojim je istekao rok i ostavka je stupila na snagu. 
Marko Jukić slaže se s navedenim, te ističe manjak angažmana bivše predsjednice te također navodi kako smatra da je ostavka predsjednice podnijeta kako u zapisnik ne bi ušlo izglasavanje nepovjerenja. 
Vanja Rodić se nadovezuje te bivšoj predsjednici predbacuje davanje neprimjerenih izjava na račun Mjesnog odbora. 
Ana Marinčić napominje kako glasovanje po ovoj točki nema osnove obzirom da predsjednica više na vrši dužnost.
Nakon provedene rasprave, članovi Vijeća većinom glasova (3 ZA i 2 PROTIV) donose

Z A K LJ U Č A K
o razrješenju dužnosti predsjednice Vijeća Mjesnog odbora Veliko Polje zbog izglasavanja nepovjerenja

1. Temeljem Prijedloga za pokretanje pitanja povjerenja predsjednici Vijeća Mjesnog odbora Veliko Polje, podnesenog od strane trećine vijećnika Vijeća Mjesnog odbora Veliko Polje, razrješuje se dužnosti predsjednica zbog izglasavanja nepovjerenja. 

2. Marsela Alić se, shodno točki 1. ovog Zaključka, razrješuje dužnosti predsjednice Vijeća zbog izglasavanja nepovjerenja.

3. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.

Ad 2.	Izbor novog predsjednika/ce VMO Veliko Polje – zaključak, donosi se

Članovi Vijeća primili su materijal uz poziv.
Uvodno obrazloženje iznosi Potpredsjednica Vijeća.

	Prijedlog kandidata za predsjednika Vijeća Mjesnog odbora Veliko Polje, u pismenom obliku, podnijeli su članovi Vijeća:
    1.Marko Jukić
    2.Milenko Arapović
koji za predsjednika Vijeća predlažu Vanju Rodić.

Drugih prijedloga nije bilo.

	Vijeće bez rasprave, većinom glasova (3 ZA i 2 SUZDRŽANA) donosi


Z A K L J U Č A K
o izboru predsjednika Vijeća Mjesnog odbora Veliko Polje

1. Za predsjednika Vijeća Mjesnog odbora Veliko Polje izabran je Vanja Rodić.

2. Ovaj će Zaključak biti objavljen na oglasnoj ploči u sjedištu Mjesnog odbora te dostavljen Gradskom uredu za mjesnu samoupravu, promet, civilnu zaštitu i sigurnost.

	Potpredsjednica Vijeća čestita na izboru za predsjednika Vijeća Mjesnog odbora Veliko Polje te prepušta novoizabranom Predsjedniku daljnje vođenje sjednice.


Ad 3. 	Prijedlog zaključka o razrješenju potpredsjednice zbog izglasavanja nepovjerenja
Članovi Vijeća primili su materijal uz poziv.
Uvodno obrazloženje iznosi Predsjednik Vijeća.
U raspravi sudjeluju  Ana Marinčić, Milenko Arapović, Marko Jukić i Vanja Rodić.

Milenko Arapović traži da uđe u zapisnik, te navodi kako je Potpredsjednica bila druga na njegovoj kandidacijskoj listi te smatra nekorektnim prema nositeljima inicijative njezino pridruživanje i davanje podrške vladajućoj stranci te kako s nositeljima svoje liste nije htjela komunicirati. Također navodi kako je od bivše predsjednice dobio informaciju o koaliciji potpredsjednice s platformom Možemo.  S tim navedenim, nema primjedbi na njezin rad u ovom, niti u ranijem mandatu te podržava izglasavanje nepovjerenja iz razloga što se priklonila vladajućoj stranci.
Ana Marinčić navodi kako je novoizabrani predsjednik, Vanja Rodić bio na listi Možemo, zajedno sa bivšom predsjednicom te kako je njezina koalicija s njima bila u interesu i za dobrobit Velikog Polja. 
Marko Jukić pohvaljuje lojalnost Potpredsjednice opciji koju je zagovarala. Pohvaljuje njezino zalaganje i rad, no ističe kako ne može prihvatiti i zamjera joj to što nije prepoznala trenutak da pozicija ne radi dovoljno za dobrobit Velikog Polja.
Ana Marinčić odgovara kako je postupcima nekih vijećnika uvelike otežan kvalitetan rad i ideja da se doprinese kvalitetnom radu Vijeća već se u dogovoru s vijećnikom Milenkom Arapović opstruirao rad Vijeća. Ističe kako nije bila lojalna stranici i nikad nije glasala o prijedlozima koji nisu bili u interesu Mjesnog odbora. 


Nakon provedene rasprave, članovi Vijeća većinom glasova (3 ZA, 1 SUZDRŽANI i 1 PROTIV) donose


Z A K L J U Č A K
o razrješenju dužnosti potpredsjednice Vijeća Mjesnog odbora Veliko Polje zbog izglasavanja nepovjerenja

1. Temeljem Prijedloga za pokretanje pitanja povjerenja potpredsjednici Vijeća Mjesnog odbora Veliko Polje, podnesenog od strane trećine vijećnika Vijeća Mjesnog odbora Veliko Polje, razrješuje se dužnosti potpredsjednica zbog izglasavanja nepovjerenja. 

2. Ana Marinčić se, shodno točki 1. ovog Zaključka, razrješuje dužnosti potpredsjednice Vijeća zbog izglasavanja nepovjerenja.

3. Ovaj će zaključak biti objavljen na oglasnoj ploči u sjedištu Mjesnog odbora te dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 4. Izbor novog potpredsjednika/ce VMO Veliko Polje – zaključak, donosi se

Članovi Vijeća primili su materijal uz poziv.
Uvodno obrazloženje iznosi Predsjednik Vijeća.

Prijedlog kandidata za potpredsjednika Vijeća Mjesnog odbora Veliko Polje, u pismenom obliku, podnijeli su članovi Vijeća:
    
1.Milenko Arapović
    	2.Vanja Rodić
koji za potpredsjednika Vijeća predlažu Marka Jukić.

Drugih prijedloga nije bilo.

Vijeće bez rasprave, većinom glasova (4 ZA i 1 SUZDRŽANI) donosi

Z A K L J U Č A K
o izboru potpredsjednika Vijeća Mjesnog odbora Veliko Polje


1. Za potpredsjednika Vijeća Mjesnog odbora Veliko Polje izabran je Marko Jukić.

2. Ovaj će Zaključak biti objavljen na oglasnoj ploči u sjedištu Mjesnog odbora te dostavljen Gradskom uredu za mjesnu samoupravu, promet, civilnu zaštitu i sigurnost.

Marko Jukić zahvaljuje na ukazanom povjerenju.


Ad 5. Pitanja, prijedlozi i obavijesti


Vanja Rodić poziva sve vijećnike na suradnju za dobrobit naselja Veliko Polje i na donošenje konstruktivnih prijedloga za iduću sjednicu Vijeća Mjesnog odbora.
Marko Jukić postavlja upit o dostupnosti svih urudžbiranih zahtjeva upućenih Vijeću Mjesnog odbora od saziva 2021.
Marsela Alić  upućuje Vijećnika na referenta nadležnog za Vijeće Mjesnog odbora.
Marko Jukić također traži audio zapise održanih sjednica Vijeća Mjesnog odbora, te napominje kako prethodno tražio audio zapis te mu isti nije dostavljen. Traži da se svi audio zapisi dostave i pohrane u Područnom odsjeku.
Vijećnik dobiva informaciju kako su audio zapisi u posjedu bivše predsjednice Vijeća, Marsele Alić te traži dostavu audio zapisa od 5. do zadnje sjednice VMO u roku od 30 dana.
Marsela Alić odgovara kako nije zaprimila službeni zahtjev za dostavom audio zapisa.


S obzirom na to da više nije bilo pitanja i prijedloga, Predsjednik Vijeća zaključuje sjednicu u 18:41 sati.    
  
Zapisnik vodila:
Martina Kurić

Predsjednik Vijeća
Mjesnog odbora Veliko Polje

u.z. potpredsjednica Vijeća
Ana Marinčić

